

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

ПРЕДСЕДНИК ОПШТИНЕ СЕНТА

Број: 55-1/2022-II

Дана: 7. новембра 2022. године

С е н т а

На основу, члана 19. Одлуке о поступку доделе и контроле средстава за подстицање програма или недостајућег дела средстава за финансирање програма од јавног интереса које реализују удружења („Службени лист општине Сента”, број 31/2021), члана 61. став 1. тачка 33) Статута општине Сента („Службени лист општине Сента”, број 4/2019), Одлуке о избору програма који се подстичу средствима назначеним у јавном конкурсу број 55-1/2022-II од 22. фебруара 2022. годинe и Одлуке о буџету општине Сента за 2022. годину („Службени лист општине Сента”, број 31/2021 и 8/2022), Председник општине доноси

**РЕШЕЊЕ О ДОДЕЛИ СРЕДСТАВА**

1. Додељују средства из буџета општине Сента у складу са Јавним конкурсом за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења у области **социјалне заштите ради пружања дневних услуга у заједници**, у укупном износу од **2.800.000,00**  динара која су обезбеђена Одлуком о буџету општине Сента за 2022. годину („Службени лист општине Сента”, број 31/2021 и 8/2022), и то у оквиру програма број 0902 под називом „**СОЦИЈАЛНА И ДЕЧЈА ЗАШТИТА**“, као активност под бројем 0016 и под називом „**Дневне услуге у заједници**“, под шифром функционалне класификације број 070 и под називом „**Социјална помоћ угроженом становништву, некласификована на другом месту**“, **под бројем позиције 41/0**, као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА“, и то:

|  |  |  |  |  |
| --- | --- | --- | --- | --- |
| **Ред. бр.** | **Датум подношења пријаве** | **Назив удружења** | **Назив програма** | **Одобрена средства** |
| 1 | 07.03.2022. | Удружење грађана „Caritas” Сента  Polgárok Egyesülete Caritas Zenta | - Népi konyha működtetése  - Idősek napközi otthona  - Tej-kenyér akció  - Ortopéd segédeszközök és kórház ágyak kölcsönzése  - Ruhaosztás és babakelengye  Рад народне кухиње  - Дневни боравак за стара лица  - Продаја млека и хлеба  - Изнајмљивање ортопедских помагала и болничких кревета  - Дистрибуција одеће и одеће за бебе | 2.800.000,00 |

2. У случају ненаменског коришћења средстава предузеће се одговарајуће мере за повраћај средстава у буџет општине Сента, у складу са законом.

3. Одобрена средства доделиће се корисницима на основу закључених уговора о   
(су) финансирању програма у области противпожарне заштите, између корисника и општине Сента, којим ће се уредити права, обавезе и одговорности уговорених страна.

4. За извршење овог решења одређује се Општинска управа општине Сента.

**О б р а з л о ж е њ е**

Одлуком о буџету општине Сента за 2022. годину („Службени лист општине Сента”, број 31/2021 и 8/2022), и то у оквиру програма број 0902 под називом „**СОЦИЈАЛНА И ДЕЧЈА ЗАШТИТА**“, као активност под бројем 0016 и под називом „**Дневне услуге у заједници**“, под шифром функционалне класификације број 070 и под називом „**Социјална помоћ угроженом становништву, некласификована на другом месту**“, **под бројем позиције 41/0**, као економска класификација број 481000 описана као „ДОТАЦИЈЕ НЕВЛАДИНИМ ОРГАНИЗАЦИЈАМА“, утврђена су средства у износу од **2.800.000,00**  динара.

Општина Сента је 22. фебруара 2022. године објавила Јавни конкурс за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења у области **социјалне заштите ради пружања дневних услуга у заједници**.

Председник општине Сента је Решењем брoj 55-1/2022-II од 31. августа 2022. годинe године, образовао Koнкурсну комисијуза спровођење Јавног конкурса за подстицање програма/пројеката или недостајућег дела средстава за финансирање програма/пројеката од јавног интереса за општину Сента које реализују удружења у области **социјалне заштите ради пружања дневних услуга у заједници**.

Комисија је извршила вредновање предложених програма и утврдила листу вредновања и рангирања пријављених програма, о чему је сачинила записник.

Одлуком о избору програма број 55-1/2022-II од 25. октобра 2022. годинe, Председник општине Сента је одлучио о избору програма који се финансирају из средстава буџета општине Сента и висини средстава по одобреном програму.

На основу изнетог, решено је као у диспозитиву.

Председник општине Сента

Рудолф Цегледи с.р.